Майманыҥ јурт јеезези
Майманыҥ јурт јеезези () – Россия Федерацияныҥ Алтай Республикада Майма аймагыныҥ муниципал тӧзӧлмӧзи.
Администрациялык тӧс јер – Майма. «Муниципал тӧзӧлмӧлӧрди јӧптӧп, олорго келиштире статус ла гран-кыйулар тургузары» деп Алтай Республиканыҥ 2005 јылда чаган айдыҥ 13 кӱнинде чыккан Јасагы № 10-Р3 аайынча Майманыҥ јурт јеезезине статус ла гран-кыйулар тургузылган.

Географиязы 
Јурт јеезезиниҥ јерлери Туулу Алтайдыҥ тӱндӱк-кӱнбадыш келтейинде, Кадын сууныҥ јарадында, Чуйдыҥ трагында, Алтай кырайдыҥ гранына јуук јерде јадат. Айландыра кырлары койу агашла бӱркелген : аспак, карагай, мӧш, чиби, кайыҥ, јойгон, терек, јодро, беле, тал. Мында мааланыҥ, јердиҥ ажы јакшы ӧзӱп, тӱжӱм берет: алама, груша, беле, кара-бӧкӧ, казылган, уйкӧс, јыдукара, кайаҥат, карагат, кызылгат, чычырана ла јодро. Агаш аразында оок аҥдардаҥ тӱлкӱ, койон, калазак, кӧрӱк, јорокон, тийиҥ, јоонмойын ла элик бар.. Јӱзӱн куштар уйа базат баарчык, каргаа, кускун, ӱкӱ, бечиртке, кӱӱк, тарал ла торлоо. Сууда балыктар астаган да болзо, кезик бӱдӱмдер эмдиге бар: чортон, бел, јылмай, чараган, сӧлӧм. 
Климады орто-континентал. Тӱштӱк аймактарга кӧрӧ мында ай — кӱн эмеш јымжак, чык јеткилинче тӱжер, јут-кардыҥ орто кеми 700-750 мм кире бар. Салкынныҥ ортојылдык кеми 4,5 м/сек болот. Чаган айда тыҥ ла соок дегени -30..-38 °C, јаан изӱ айда изӱ ле деген кӱн +30..+35 °C. Кыска јай ла узун кыш.

Талайдыҥ кемјӱзинеҥ 254—467 метрге бийик.

Јурт јеезеге кирет

Эл-јон 

Јуртта 2002 јылдыҥ тооалыжы аайынча 16630 кижи болгон, олордыҥ орустар, алтайлар ла оноҥ до ӧскӧ укту улус болгон.

Окылу тил: орус, алтай.

Инфраструктуразы 
 Аймактыҥ ла јурт јеезениҥ админстрациялары;
 Орто ӱредӱлӱ школ — 4;
 Балдардыҥ туразы — 9;
 Культура байзыҥы — 5;
 Библиотека — 4;
 Спортшкол — 1;
 Стадион — 6;
 Почта — 4;
 Магазин — 15;
 Калаш быжырар јер — 4;
 Конор тура — 6;
 Турбаза — 10;
 Кӧӧликтер јазаар јер — 5;
 АЗС.

Јуруктардыҥ кӧмзӧзи

Ајарулар

Тайантылар 
 Официальный сайт Майминского района

Категория:Майма аймактыҥ муниципал тӧзӧлмӧзи
Категория:Алтай Республиканыҥ јурт јеезези